CELEX: C2006/010/22
Language: fi
Date: 2006-01-14 00:00:00
Title: Asia C-386/05: Oberste Gerichtshofin  28.9.2005  tekemällään päätöksellä esittämä ennakkoratkaisupyyntö asiassa Color Drack GmbH vastaan LEXX International Vertriebs GmbH

14.1.2006   
            
            
               FI
            
            
               Euroopan unionin virallinen lehti
            
            
               C 10/11
            
         Oberste Gerichtshofin 28.9.2005 tekemällään päätöksellä esittämä ennakkoratkaisupyyntö asiassa Color Drack GmbH vastaan LEXX International Vertriebs GmbH
   (Asia C-386/05)
   (2006/C 10/22)
   Oikeudenkäyntikieli: saksa
   Oberste Gerichtshof on pyytänyt 28.9.2005 tekemällään päätöksellä, joka on saapunut yhteisöjen tuomioistuimeen 24.10.2005, Euroopan yhteisöjen tuomioistuimelta ennakkoratkaisua asiassa Color Drack GmbH vastaan LEXX International Vertriebs GmbH seuraavaan kysymykseen:
   Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (EYVL 2001, L 12, s. 1) 5 artiklan 1 kohdan b alakohtaa tulkittava siten, että ostaja voi nostaa sellaista irtainten tavaroiden myyjää vastaan, jolla on kotipaikka jäsenvaltiossa ja joka toimitti tavarat ostajalle, jolla on kotipaikka toisessa jäsenvaltiossa, sopimuksen mukaisesti tämän toisen jäsenvaltion eri paikkakunnille, kaikkia (osa)toimituksia koskevan, sopimukseen perustuvan vaatimuksen sisältävän kanteen tuomioistuimessa, joka sijaitsee jollakin näistä (täytäntöönpano)paikkakunnista — mahdollisesti ostajan valitsemalla paikkakunnalla?